# **Prepare w Anvan Vizit Vityèl ou a:**

1. Èske sa a se premye vizit vityèl ou, **wap bezwen telechaje ak enstale aplikasyon videyo Zoom lan** sou òdinatè w la oswa sou telefòn entelijan (smatfòn) ou an avan w lanse vizit ou a. Ou ka jwenn aplikasyon an pou telechaje nan [Apple Store](https://itunes.apple.com/us/app/id546505307), [Google Play](https://play.google.com/store/apps/details?id=us.zoom.videomeetings), oswa dirèkteman nan [Zoom](https://zoom.us/client/latest/Zoom.pkg).
2. Si w gen lentansyon itilize yon **aparèy pòtatif oswa yon tablèt** pou Vizit Vityèl ou a, telechaje aplikasyon Partners Patient Gateway a. Si w gen lentansyon itilize yon **òdinatè ki gen Windows oswa Mac**, tanpri itilize Chrome, Firefox, oswa Safari pou konekte w sou Pòtay Pasyan an nan lè vizit vityèl ou a.
3. Tanpri konekte w sou pòtay pasyan an pou w patisipe nan vizit vityèl ou a etan wap swiv enstriksyon ki pi ba yo omwen **5 minit** anvan lè yo fikse pou randevou w la.

Ou kapab ekonomize tan tou epi **Enskri w elektwonikman avan randevou w la** sou aparèy ou a oswa sou òdinatè pou biwo w la! Ale sou <https://mychart.partners.org/mychart-prd/Visits/visitslist> epi konfime randevou w la.

# **Kijan pou Lanse yon Vizit Vityèl sou yon Òdinatè pou Biwo (Mac oswa Windows):**

1. Konekte w sou sitwèb Partners Patient Gateway a atravè Safari, Google Chrome oswa Firefox.
   1. Konekte w sou Pòtay Pasyan an avèk non itilizatè w ak modpas ou a.
2. Klike sou bouton 'Visits (Vizit)' la epi apresa sou bouton **'Appointments & Visits (Randevou ak Vizit)'** sou ba meni ki sou anlè a.



1. Chèche Randevou pou Vizit Vityèl ou a ke yo pwograme pou dat ak lè espesifik la.
   1. Klike sou bouton **'Details (Detay)'** la pou louvri randevou a epi apresa klike sou bouton oranj **'Begin Virtual Visit (Kòmanse Vizit Vityèl la)'**.
2. Si w poko fè sa, yo pral mande w pou telechaje lojisyèl kominikasyon pa videyo a, ki se **Zoom** sou òdinatè pou biwo w la.
   1. Lè yo mande sa, chwazi **'run (egzekite) '** pou kòmanse enstalasyon an.

Kou enstalasyon an fini, yo pral dirije w nan Sal Datant Vityèl la. Lè w rive la, tann jouk lè pwofesyonèl swen sante w la kòmanse videyo a avèk ou atravè aplikasyon an. Lè videyo a kòmanse, yo pral mande w pou klike sou **'Join with Computer Audio (Patisipe avèk Odyo Òdinatè a) '** pou kòmanse.



# **Kijan pou Lanse yon Vizit Vityèl Avèk yon Aparèy Pòtatif (iPad/iPhone (ki fonksyone sou IOS 12.1 oswa yon vèsyon pi resan), telefòn Android/Tablèt (ki fonksyone sou vèsyon 4 oswa yon vèsyon pi resan)):**

1. Louvri aplikasyon **'Partners Patient Gateway'** ou a.
   1. Konekte w sou Pòtay Pasyan an avèk non itilizatè w ak modpas ou a.
2. Klike sou bouton **'Appointments (Randevou)'** a epi chèche Randevou pou Vizit Vityèl ou a ke yo pwograme pou dat ak lè espesifik la. Klike sou randevou a pou louvri li epi apresa klike sou bouton oranj ki make **'Begin Visit (Kòmanse Vizit la)'**.



Si aplikasyon Zoom lan pa monte, seleksyone **'ok (oke) '** epi ekran **'download app (telechaje aplikasyon an)'** pral parèt. Telechaje aplikasyon Zoom lan ke wap jwenn nan Apple Store oswa Google Store, epi yon fwa li telechaje, retounen sou aplikasyon **Patient Gateway** an epi seleksyone **'Begin Visit'**.



Li ka mande w si w vle louvri l apati **Partners Patient Gateway** pou lanse vizit videyo a, si se sa, klike sou **'continue (kontinye) '** epi **'confirm (konfime) '.**Sa ap mennen w nan Sal Datant Vityèl la. Lè w rive la, tann jouk lè pwofesyonèl swen sante w la kòmanse videyo a avèk ou atravè aplikasyon an.

# **Kijan pou Lanse yon Vizit Vityèl Atravè Entènèt la sou yon Aparèy Pòtatif:**

1. Konekte w sou sitwèb Partners Patient Gateway a atravè Safari, Google Chrome oswa Firefox.
   1. Konekte w sou Pòtay Pasyan an avèk non itilizatè w ak modpas ou a.
2. Klike sou bouton **'Appointments (Randevou)'** a epi chèche Randevou pou Vizit Vityèl ou a ke yo pwograme pou dat ak lè espesifik la. Klike sou randevou a pou louvri li epi apresa klike sou bouton oranj ki make **'Begin Visit (Kòmanse Vizit la)'**.
   1. Note: Mekanis blokaj pou fenèt enstantane (pop-up blocker) yo parèt si aparèy pòtatif ou a pwograme pou l bloke fenèt enstantane (pop-up) yo. Ale nan reglaj aparèy ou a, pou otorize fenèt enstantane (pop-up) yo. Nan iOS ak Android, asire w ke ou tape oswa ou glise bouton baskil vèt la pou l vin gri, pou w ka dezaktive l.

**iOS Android**



# **Meyè Pratik pou Itilize Òdinatè w la:**

• Pou òdinatè w la fonksyone kòmsadwa, li pi bon pou w redemare òdinatè w la. Konsa òdinatè w la gen yon nouvo demaraj.

• Epi fèmen tout pwogram ak aplikasyon ki pa nesesè. Yo pran espas ke resous ki nesesè pou òdinatè w la fonksyone kòmsadwa yo, bezwen.

• Fè mizajou nan Òdinatè w la regilyèman. Windows, Apple oswa yon aplikasyon tankou Java oswa Adobe konn fè mizajou sou òdinatè w la. Lè w fè mizajou sa yo, sa pral ede pèfòmans ak konpatibilite òdinatè w la.

• Konnen ki kote kontwòl volim lan ye. Konsa wap kapab ajiste volim lan jan w vle oswa ou ka aktive oswa dezaktive son moun k ap pale yo.

• Moun ki itilize Safari yo: Aktive fenèt enstantane (pop-up) yo. Ale nan Preferences (Preferans) -> Security (Sekirite) - > deseleksyone 'Block pop-up windows (Bloke fenèt enstantane yo)'.



# **Meyè Pratik pou Itilize Webcam ou an:**

• Se pou kenbe yon distans de omwen 3 pye ak kamera w la.

• Bese Pèsyèn ou yo pou evite twòp ekleraj.

• Gade kamera a lè wap pale olye pou w gade Ekran Òdinatè a.

• Pou redui sou bwi nan fon an, fèmen tout pòt epi fèmen tout fenèt.

Lè w swiv konsèy sa yo sa pral asire ke vizit vityèl ou a byen pase.

**Si w gen nenpòt kesyon oswa enkyetid, ou ka rele liy Sipò pou Pòtay Pasyan an nan 1-800-745-9683.**